               EURÓPSKA KOMISIA
            V Bruseli3. 3. 2021
            COM(2021) 95 final
            2021/0051(CNS)
            Návrh
            ROZHODNUTIE RADY
            o systéme dane „octroi de mer“ vo francúzskych najvzdialenejších regiónoch, ktorým sa mení rozhodnutie č. 940/2014/EÚ
            {SWD(2021) 44 final}

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Na najvzdialenejšie regióny Únie sa uplatňujú ustanovenia Zmluvy o fungovaní Európskej únie (ZFEÚ). Francúzske najvzdialenejšie regióny sú však mimo územnej pôsobnosti smernice o DPH a smernice o spotrebných daniach.

               V ustanoveniach ZFEÚ, a najmä jej článku 110 sa v zásade nepovoľujú vo francúzskych najvzdialenejších regiónoch žiadne rozdiely v zdaňovaní medzi miestnymi výrobkami a výrobkami pochádzajúcimi z metropolitnej časti Francúzska, ostatných členských štátov alebo tretích krajín. V článku 349 ZFEÚ sa však predpokladá možnosť zaviesť osobitné opatrenia v prospech týchto regiónov, keďže existujú pretrvávajúce obmedzenia, ktoré majú vplyv na hospodársku a sociálnu situáciu v najvzdialenejších regiónoch. Tieto opatrenia sa týkajú rôznych politík, medzi ktoré patrí aj daňová politika.

               Daň „octroi de mer“ je nepriamou daňou, ktorá sa uplatňuje len vo francúzskych najvzdialenejších regiónoch Martinik, Guadeloupe, Francúzska Guyana, Réunion a Mayotte. Táto daň sa uplatňuje na dovoz tovaru bez ohľadu na jeho pôvod a na dodania tovaru uskutočnené za odplatu osobami, ktoré vykonávajú výrobné činnosti. V zásade sa uplatňuje rovnako na výrobky, ktoré sa vyrábajú na mieste, aj na dovážané výrobky.

               Rozhodnutím Rady č. 940/2014/EÚ zo 17. decembra 2014
                  1
                sa však Francúzsku povoľuje, aby do 31. decembra 2020 uplatňovalo oslobodenia od dane alebo úľavy na dani „octroi de mer“ v prípade niektorých výrobkov, pre ktoré existuje miestna výroba, keďže významný dovoz môže ohroziť udržanie miestnej výroby a dodatočné náklady predražujú výrobné ceny miestnej výroby v porovnaní s výrobkami vyrobenými inde. Príloha k uvedenému rozhodnutiu obsahuje zoznam výrobkov, na ktoré sa môže oslobodenie od dane alebo daňová úľava vzťahovať. Rozdiel v zdanení miestne vyrábaných výrobkov a ostatných výrobkov nesmie v závislosti od daného výrobku prekročiť 10, 20, resp. 30 percentuálnych bodov.

               Cieľom týchto rozdielnych sadzieb dane je kompenzovať konkurenčné nevýhody najvzdialenejších regiónov, ktoré sa prejavujú v podobe vyšších výrobných nákladov, a tým aj vyššej výrobnej ceny miestne vyrábaných výrobkov. Ak by sa neprijali žiadne osobitné opatrenia, miestne výrobky by boli menej konkurencieschopné v porovnaní s výrobkami vyrobenými inde, a to aj po zohľadnení nákladov na dopravu. Ohrozilo by to udržanie miestnej výroby, ktorej výrobné náklady sú vyššie z dôvodu pretrvávajúcich osobitných obmedzení týchto regiónov.

               Francúzske orgány 1. marca 2019 požiadali Komisiu o predĺženie uplatňovania systému „octroi de mer“ na obdobie po 31. decembri 2020.

               Z dôvodu stanoveného uplynutia platnosti rozhodnutia Rady si Komisia najskôr objednala externú štúdiu, aby mohla vyhodnotiť súčasný systém, ako aj potenciálny vplyv jednotlivých možných scenárov na obdobie po roku 2020. Na základe tejto štúdie Komisia považuje za opodstatnené udeliť požadované predĺženie, a to s určitými úpravami existujúceho systému.

               S cieľom umožniť francúzskym orgánom získať všetky potrebné informácie, ktorých zhromaždenie sa zdržalo z dôvodu zdravotnej krízy spôsobenej ochorením COVID-19, a poskytnúť Komisii čas na predloženie vyrovnaného návrhu, v ktorom budú zohľadnené záujmy jednotlivých strán, rozhodnutím Rady (EÚ) 2020/1793 zo 16. novembra 2020
                  2
                sa predĺžilo obdobie uplatňovania rozhodnutia Rady č. 940/2014/EÚ o 6 mesiacov, čiže do 30. júna 2021 namiesto 31. decembra 2020.

               Týmto návrhom sa preto stanovuje právny rámec uplatniteľný na daň „octroi de mer“ po 30. júni 2021: na obdobie od 1. januára 2022 do 31. decembra 2027 sa stanovuje nový systém výnimiek, pričom súčasné ustanovenia sa preskúmajú s cieľom urobiť systém pružnejším a transparentnejším. Návrhom sa zároveň predlžuje platnosť rozhodnutia č. 940/2014/EÚ o šesť mesiacov, do 31. decembra 2021, aby sa Francúzsku poskytol čas na transpozíciu tohto nového systému uplatniteľného od 1. januára 2022 do 31. decembra 2027 do jeho vnútroštátneho práva.

               Oproti súčasnému systému sa navrhujú tieto zmeny:

               a)Identifikácia kritérií na výber výrobkov oprávnených na rozdielnu sadzbu dane.

               Výrobky uvedené v zozname boli vybrané na základe odôvodnenia dodatočných výrobných nákladov, ktoré predražujú výrobné ceny miestnej výroby v porovnaní s výrobkami vyrobenými inde a ohrozujú konkurencieschopnosť na mieste vyrobených výrobkov.

               Keď:

               1.podiel miestnej výroby na trhu je nižší ako 5 %,

               2.alebo ak je jej podiel na trhu vyšší ako 90 %,

               boli vyžiadané dodatočné doklady umožňujúce preukázať všetky tieto okolnosti alebo časť z nich:

               –výroba s vysokým podielom práce;

               –vznikajúca výroba alebo výroba dopĺňajúca sortiment zameraná na rozšírenie škály tovaru vyrábaného v podniku,

               –výroba so strategickým významom pre miestny rozvoj (napríklad v oblastiach obehového hospodárstva, ako je spracovanie dreva, podpora biodiverzity a ochrana životného prostredia),

               –inovatívna výroba alebo výroba s vysokou pridanou hodnotou;

               –výroba, pri ktorej by prerušenie dodávok zvonku mohlo ohroziť ekonomiku alebo obyvateľstvo daného územia, ako v prípade stavebného materiálu alebo potravinových výrobkov,

               –výroba, ktorá môže existovať, len ak má na trhu dominantné postavenie, a to z dôvodu malosti trhov najvzdialenejších regiónov,

               –výroba liekov a zdravotníckych pomôcok a osobných ochranných prostriedkov potrebných na zvládanie zdravotných kríz.

               b)Zavedenie dvoch maximálnych rozdielov v sadzbe dane vo výške 20 % a 30 % namiesto troch, ktoré platia v súčasnosti. Povolený rozdiel v sadzbe dane by však nemal prekročiť výšku odôvodnených dodatočných nákladov.

               c)Zvýšenie prahovej hodnoty, od ktorej sa uplatňuje daň „octroi de mer“, na 550 000 EUR. V navrhovanom mechanizme by dani „octroi de mer“ nepodliehali subjekty, ktorých ročný obrat je nižší ako táto prahová hodnota. Na druhej strane by si nemohli odpočítať sumu tejto dane zaplatenej na vstupe. Cieľom je oslobodiť od dane výrobu malých výrobcov, zmierniť ich administratívnu záťaž a takisto podporovať ich rozvoj. Toto opatrenie opodstatňuje aj jeho neveľký vplyv na rozpočet
                  3
                a na hospodársku súťaž, keďže počet dotknutých hospodárskych subjektov je nízky
                  4
               .

               d)Nahradenie priebežnej správy správou k 30. septembru 2025, ktorá má obsahovať prinajmenšom informácie uvedené v prílohe II k rozhodnutiu. Tieto údaje poslúžia ako podklady na prípravu predĺženia uplatňovania systému. Cieľom tohto návrhu je znížiť záťaž, ktorú predstavuje zbytočne časté vyhodnocovanie tohto mechanizmu, a zvýšiť prínos monitorovania a hodnotenia a zefektívniť ich.

               Okrem toho, pokiaľ ide o odhad dodatočných výrobných nákladov, ktoré sa majú rozdielnymi sadzbami dane kompenzovať, francúzske orgány poskytli pre každú štvorčíselnú položku colnej nomenklatúry odhad dodatočných výrobných nákladov znášaných miestnymi podnikmi, pričom tieto náklady pozostávajú najmä: z nákladov na dodávky, miezd, vyšších výdavkov na energie, finančných výdavkov vyplývajúcich z držby väčších zásob, vyšších nákladov na údržbu, nedostatočného využívania výrobných zariadení, vyšších finančných poplatkov.

               Príloha k rozhodnutiu obsahuje zoznam výrobkov, na ktoré sa môže oslobodenie od dane alebo úľavy na dani „octroi de mer“ vzťahovať. Rozdiel v zdanení miestne vyrábaných výrobkov a ostatných výrobkov nesmie v závislosti od daného výrobku prekročiť 20, resp. 30 percentuálnych bodov. V časti a prílohy sú vymenované výrobky, v prípade ktorých rozdiel v zdanení nemôže prekročiť 20 percentuálnych bodov, a v časti b sú vymenované výrobky, v prípade ktorých tento rozdiel nemôže prekročiť 30 percentuálnych bodov.

               Výrobky uvedené v prílohe sú väčšinou totožné s výrobkami, ktoré sú uvedené v prílohe k rozhodnutiu Rady č. 940/2014/EÚ. Po dôkladnom preverení zoznamov z nich však bolo vyňatých mnoho výrobkov, v prípade ktorých rozdielna sadzba dane už nebola opodstatnená. Naopak, boli doň pridané výrobky, ktoré neboli uvedené v rozhodnutí č. 940/2014/EÚ, ktoré sa ale začali vyrábať alebo sa rozšírila ich výroba. Napokon, niektoré výrobky zostali v zoznamoch, avšak povolený rozdiel v príslušnej sadzbe dane sa zvyšuje alebo znižuje, aby sa zohľadnil vývoj dodatočných nákladov.

               •Súlad s existujúcimi ustanoveniami v tejto oblasti politiky

               V oznámení z roku 2017 o silnejšom a posilnenom strategickom partnerstve s najvzdialenejšími regiónmi Európskej únie
                  5
                sa zdôrazňuje, že najvzdialenejšie regióny aj naďalej čelia vážnym ťažkostiam, z ktorých mnohé sú trvalé. V tomto oznámení sa uvádza nový prístup Komisie k tomu, ako podnietiť rozvoj najvzdialenejších regiónov čo najväčším využívaním ich potenciálu a príležitostí, ktoré poskytujú nové vektory rastu a vytvárania pracovných miest.

               V tomto kontexte je cieľom tohto návrhu podporovať miestnu výrobu a napomáhať tak zamestnanosť vo francúzskych najvzdialenejších regiónoch. Tento návrh obnovuje konkurencieschopnosť miestnej výroby daných výrobkov kompenzáciou nevýhod vyplývajúcich z geografickej a hospodárskej situácie. Dopĺňa program osobitných alternatív pre odľahlosť a ostrovný charakter (POSEI)
                  6
               , zameraný na podporu primárneho sektora a výroby surovín, Európsky námorný a rybársky fond (ENRF)
                  7
                a Európsky fond regionálneho rozvoja (EFRR)
                  8
               , ktorý zahŕňa osobitné dodatočné prostriedky na kompenzáciu dodatočných nákladov najvzdialenejších regiónov, ktoré vyplývajú z ich pretrvávajúcich obmedzení.

               Navyše, z dôvodu nevyhnutného zachovania súladu s pravidlami poľnohospodárskej politiky sa vylúčila možnosť uplatňovať rozdielnu sadzbu dane v prípade všetkých potravinových výrobkov, na ktoré sa poskytuje pomoc stanovená v kapitole III nariadenia Európskeho parlamentu a Rady (EÚ) č. 228/2013 z 13. marca 2013 o osobitných opatreniach v oblasti poľnohospodárstva v prospech najvzdialenejších regiónov Únie, a najmä o osobitnom režime zásobovania.

               •Súlad s ostatnými politikami Únie

                  Návrh je v súlade so stratégiou jednotného trhu z roku 2015
                     9
                  , v ktorej si Komisia predsavzala vytvoriť prehĺbenejší a spravodlivejší jednotný trh, z ktorého budú mať úžitok všetky zúčastnené strany. Jedným z cieľov navrhovaného opatrenia je zmierniť dodatočné náklady, ktorým čelia spoločnosti v najvzdialenejších regiónoch, čo bráni ich plnej účasti na jednotnom trhu. Z dôvodu obmedzeného objemu predmetnej výroby vo francúzskych najvzdialenejších regiónoch sa nepredpokladá žiaden negatívny vplyv na riadne fungovanie jednotného trhu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom tohto návrhu je článok 349 ZFEÚ. Týmto ustanovením sa Rade povoľuje prijať osobitné ustanovenia s cieľom stanoviť podmienky uplatňovania zmlúv v najvzdialenejších regiónoch EÚ.

                  •
                        Subsidiarita (v prípade inej ako výlučnej právomoci)

                  Podľa článku 349 ZFEÚ je iba Rada oprávnená prijímať osobitné opatrenia v prospech najvzdialenejších regiónov s cieľom prispôsobiť uplatňovanie zmlúv vrátane spoločných politík týmto regiónom z dôvodu existencie pretrvávajúcich obmedzení, ktoré majú vplyv na hospodársku a sociálnu situáciu v týchto najvzdialenejších regiónoch. To platí aj pri povoľovaní výnimiek z článku 110 ZFEÚ. Návrh je preto v súlade so zásadou subsidiarity.

               •Proporcionalita

                  Tento návrh je v súlade so zásadou proporcionality uvedenou v článku 5 ods. 4 Zmluvy o Európskej únii. Tento návrh sa týka len výrobkov, v prípade ktorých sa doložili dodatočné náklady, ktoré znáša ich miestna výroba.

                  Aj navrhovaný maximálny rozdiel v sadzbe dane sa pre každý výrobok, na ktorý sa vzťahuje tento návrh, obmedzuje na nevyhnutnú mieru z hľadiska dodatočných nákladov, ktoré znáša každá dotknutá miestna výroba. Daňové zaťaženie výrobkov dovážaných do francúzskych najvzdialenejších regiónov tak neprekračuje mieru nevyhnutnú na vykompenzovanie nižšej konkurencieschopnosti miestne vyrábaných výrobkov oproti týmto dovážaným výrobkom, a tým aj nevyhnutné na plnenie cieľov zmluvy, ktorými je riadne a účinné fungovanie vnútorného trhu.

               •Výber nástroja

                  Na nahradenie rozhodnutia Rady č. 940/2014/EÚ sa navrhuje rozhodnutie Rady.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •
                     Hodnotenia ex post/kontroly vhodnosti existujúcich právnych predpisov

                  Rozsah pôsobnosti systému dane „octroi de mer“ zodpovedá potrebám dotknutých hospodárskych subjektov. Účelom tohto systému je podporovať miestne výrobky, a to zmenšením ich konkurenčnej nevýhody oproti výrobkom s pôvodom mimo týchto regiónov spôsobenej pretrvávajúcimi obmedzeniami, ktoré zvyšujú výrobné náklady, a teda výrobné ceny miestne vyrábaných výrobkov. Systémom dane „octroi de mer“ sa kompenzuje približne polovica dodatočných nákladov. Preukázalo sa, že rozdielne sadzby dane, ktoré sa uplatňovali v období 2014 – 2020, boli úmerné vypočítaným dodatočným nákladom
                     10
                  .

                  Výsledky analýzy kvantitatívnych údajov externej štúdie naznačujú, že bez systému dane „octroi de mer“ by sa výkonnosť miestnej výroby výrazne zhoršila. Približne 37 % hodnoty (približne 850 mil. EUR) výrobkov, na ktoré sa uplatňuje rozdielna sadzba dane, je údajne vytvorených vďaka mechanizmu rozdielnej sadzby dane, čo má pozitívny dosah na zamestnanosť, ktorá zaznamenala nárast v sektoroch, v ktorých sa daň „octroi de mer“ uplatňuje od roku 2014 (na rozdiel od poklesu v sektoroch, v ktorých sa neuplatňuje), ako aj na počet aktívnych podnikov, ktorý sa za rovnaké obdobie zvýšil približne o 1,7 % (na rozdiel od celkového poklesu o 3 %). Neexistuje však žiaden dôkaz o vplyve na investície a diverzifikáciu miestnej výroby. Pomer nákladov a výhod spojených so systémom dane „octroi de mer“ je vo všeobecnosti pozitívny, keďže nárast miestnej výroby vytvorený vďaka rozdielnym sadzbám dane je 2,5 krát vyšší než „náklady“ na opatrenie.

                  Uplatňovanie systému dane „octroi de mer“ neviedlo k nahradeniu dovozu. V skutočnosti sa v prípade väčšiny miestnych výrobkov, na ktoré sa uplatňuje rozdielna sadzba dane, zaznamenala časom strata podielu na trhu, čo potvrdzuje, že systém dane „octroi de mer“ je skôr opatrením, ktoré obmedzuje znižovanie konkurencieschopnosti miestnej výroby, ako rozvojovým nástrojom.

                  Pokiaľ ide o vplyv rozdielnych sadzieb dane „octroi de mer“ na spotrebné ceny a životné náklady vo francúzskych najvzdialenejších regiónoch, v externej štúdii sa dospelo k záveru, že tento vplyv je slabý, keďže dodatočná daň na výrobky, na ktoré sa uplatňujú rozdielne sadzby dane, neprekračuje 1,5 % konečnej spotreby v najvzdialenejších regiónoch.

                  Napokon, z výsledkov analýzy obchodných údajov na regionálnej úrovni vyplýva, že rozdielne sadzby dane „octroi de mer“ majú slabý vplyv na objem dovozu z krajín CARIFORUM-u a južnej a východnej Afriky. Prípadné úplné zrušenie dane „octroi de mer“ by navyše malo veľmi obmedzený vplyv na dovoz výrobkov z týchto krajín (približne 2 mil. EUR), výrazne negatívne by však zasiahlo miestnu výrobu (približne 300 mil. EUR). Výhody by to prinieslo hlavne vývozcom z EÚ a z tretích krajín iných ako krajín CARIFORUM-u a južnej a východnej Afriky.

               •
                     Konzultácie so zainteresovanými stranami

               V rámci tejto iniciatívy sa uskutočnila vyčerpávajúca konzultácia s hlavnými politickými a ekonomickými subjektmi v podobe diskusií (80) a návštev v troch regiónoch (La Réunion, Guadeloupe a Martinik), ako aj prieskumu v podnikoch usadených v týchto najvzdialenejších regiónoch (196), ktorá sa týkala všetkých piatich dotknutých regiónov. Tento cielený (online) prieskum u hospodárskych subjektov bol distribuovaný najmä cez profesijné združenia pôsobiace na jednotlivých územiach, ale aj prostredníctvom priamych výziev zaslaných 15 420 podnikom, ktoré boli identifikované v zoznamoch podnikov od obchodných komôr.

                  Počas konzultácií sa upozornilo na potrebu zaistiť primerané pokrytie a rovnováhu medzi dotknutými zúčastnenými stranami. Zámerom bolo, aby sa do konzultácie zapojili všetky dotknuté verejné orgány z hľadiska správnej úrovne (ústrednej aj miestnej) a oblasti právomoci (orgány zodpovedné za prípravu politík, daňové a colné správy, štatistické úrady atď.) Okrem toho boli do tejto konzultácie zahrnutí aj zástupcovia miestnych výrobných sektorov, čiže subjektov, na ktoré sa vzťahujú rozdielne sadzby dane „octroi de mer“, a sektorov obchodu a služieb, ktorých sa systém rozdielnej sadzby dane priamo či nepriamo týka.

               •
                     Analýza vplyvu

                  Analýza vplyvu je vypracovaná v dvoch fázach: hodnotenie súčasného systému ex post, po ktorom nasleduje výhľadová analýza. Táto analýza možného vplyvu zachovania a zmeny súčasného systému sa uvádza v analytickom dokumente, v ktorého prílohe sa nachádza hodnotenie systému. Tento dokument bol vypracovaný na základe externej štúdie a informácií, ktoré poskytlo Francúzsko.

               4.VPLYV NA ROZPOČET

                  Návrh nemá žiadny vplyv na rozpočet Európskej únie.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Obdobie uplatňovania systému je stanovené na šesť rokov, do 31. decembra 2027. Predtým však bude nevyhnutné vyhodnotiť výsledky uplatňovania tohto systému.

                  Francúzsko preto najneskôr 30. septembra 2025 predloží správu o uplatňovaní systému zdaňovania za obdobie od roku 2019 do roku 2024
                     11
                  . Táto správa bude obsahovať tieto informácie:

               –informácie o dodatočných nákladoch spojených s výrobou;

               –prípadné narušenia hospodárskej súťaže a dosah na vnútorný trh;

               –potrebné informácie na posúdenie systému vzhľadom na kritériá účinnosti, efektívnosti, relevantnosti, súladu s ostatnými politikami EÚ a pridanej hodnoty EÚ.

                  V správe by takisto mali byť zhromaždené príspevky od všetkých zainteresovaných strán, pokiaľ ide o úroveň a vývoj ich dodatočných výrobných nákladov, ich nákladov na dosahovanie súladu s predpismi, a pokiaľ ide o možné prípady deformácie trhu.

                  Komisia vypracovala osobitné usmernenia týkajúce sa požadovaných informácií s cieľom zaručiť, že informácie zhromaždené francúzskymi orgánmi budú obsahovať potrebné údaje na to, aby Komisia mohla prijať informované rozhodnutie o oprávnenosti a funkčnosti systému v budúcnosti. Tieto informácie sú uvedené v prílohe II k návrhu. Tieto usmernenia sú, pokiaľ možno, rovnaké ako v prípade ďalších podobných systémov, ktoré platia v najvzdialenejších regiónoch EÚ.

                  Umožnia Komisii určiť, či pretrvávajú dôvody opodstatňujúce tento mechanizmus spočívajúci v rozdielnej sadzbe dane „octroi de mer“, či sú daňové výhody udelené Francúzsku naďalej primerané a či sú možné opatrenia, ktoré by boli alternatívou k tomuto systému, pričom by zároveň zohľadňovali jeho medzinárodný rozmer.

                  Keď francúzske orgány predložia monitorovaciu správu, Komisia vyhodnotí účinky rozdielnych sadzieb dane a vyhodnotí či sú nutné zmeny.

               •Podrobné vysvetlenie konkrétnych ustanovení návrhu

                  Táto časť sa neuplatňuje, keďže ustanovenia návrhu sú dostatočne explicitné.

               2021/0051 (CNS)

               Návrh

               ROZHODNUTIE RADY

               o systéme dane „octroi de mer“ vo francúzskych najvzdialenejších regiónoch, ktorým sa mení rozhodnutie č. 940/2014/EÚ

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 349,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Európskeho parlamentu
                  12
               ,

               konajúc v súlade s mimoriadnym legislatívnym postupom,

               keďže:

               (1)V ustanoveniach zmluvy, ktoré sa uplatňujú na francúzske najvzdialenejšie regióny, sa v zásade nepovoľujú žiadne rozdiely v zdaňovaní medzi miestnymi výrobkami a výrobkami pochádzajúcimi z metropolitnej časti Francúzska alebo ostatných členských štátov. V článku 349 zmluvy sa však predpokladá možnosť zaviesť osobitné opatrenia v prospech najvzdialenejších regiónov, keďže existujú pretrvávajúce obmedzenia, ktoré majú vplyv na ich hospodársku a sociálnu situáciu.

               (2)Mali by sa preto prijať osobitné opatrenia, ktorými sa predovšetkým stanovia podmienky vykonávania zmluvy vo francúzskych najvzdialenejších regiónoch. V týchto opatreniach sa musia zohľadniť osobitné charakteristiky a obmedzenia týchto regiónov, a to bez toho, aby sa narušila integrita a súdržnosť právneho poriadku Únie vrátane vnútorného trhu a spoločných politík. Konkurenčné nevýhody, ktorými trpia francúzske najvzdialenejšie regióny, sa uvádzajú v článku 349 zmluvy: odľahlosť, ostrovná poloha, malá rozloha, obťažné topografické a klimatické podmienky, závislosť od malého množstva výrobkov. Tieto pretrvávajúce obmedzenia majú pre najvzdialenejšie regióny dôsledky spočívajúce v závislosti od surovín a energie, povinnosti tvoriť väčšie zásoby, malého miestneho trhu spolu s málo rozvinutou vývoznou aktivitou atď. Všetky tieto konkurenčné nevýhody sa premietajú do vyšších výrobných nákladov, a tým aj výrobnej ceny miestne vyrábaných výrobkov, ktoré by bez osobitných opatrení boli menej konkurencieschopné v porovnaní s výrobkami vyrobenými inde, a to aj po zohľadnení nákladov na dopravu do francúzskych najvzdialenejších regiónov. Ohrozilo by to zachovanie miestnej výroby. Je preto potrebné prijať osobitné opatrenia, aby sa posilnil miestny priemysel tým, že sa zvýši jeho konkurencieschopnosť.

               (3)Rozhodnutím Rady č. 940/2014/EÚ
                  13
                sa však Francúzsku do 30. júna 2021 povoľuje, aby s cieľom obnoviť konkurencieschopnosť miestne vyrábaných výrobkov uplatňovalo oslobodenia od dane alebo úľavy na dani „octroi de mer“ v prípade niektorých výrobkov, ktoré sa vyrábajú v najvzdialenejších regiónoch Martinik, Guadeloupe, Francúzska Guyana, Réunion a Mayotte a pre ktoré existuje miestna výroba, keďže významný dovoz môže ohroziť zachovanie miestnej výroby a dodatočné náklady predražujú výrobné ceny miestnej výroby v porovnaní s výrobkami vyrobenými inde. Príloha k uvedenému rozhodnutiu obsahuje zoznam výrobkov, na ktoré sa môže oslobodenie od dane alebo daňová úľava vzťahovať. Rozdiel v zdanení miestne vyrábaných výrobkov a ostatných výrobkov nesmie v závislosti od daného výrobku prekročiť 10, 20 alebo 30 percentuálnych bodov.

               (4)Francúzsko požiadalo, aby sa od 1. júla 2021 zachoval mechanizmus podobný tomu, ktorý je predmetom rozhodnutia č. 940/2014/EÚ. Svoju žiadosť odôvodňuje už uvedenými pretrvávajúcimi konkurenčnými nevýhodami, ale aj tým, že systém zdaňovania stanovený rozhodnutím č. 940/2014/EÚ umožnil zachovať a v niektorých prípadoch rozbehnúť miestnu výrobu, nenarušil zahraničný obchod a nemal za následok nadmernú kompenzáciu dodatočných nákladov, ktoré podniky vynakladajú.

               (5)Francúzsko v tejto súvislosti predložilo Komisii pre každý z piatich dotknutých najvzdialenejších regiónov súbor zoznamov výrobkov, v prípade ktorých zamýšľa uplatňovať rozdielnu sadzbu dane, najviac o 20 alebo 30 percentuálnych bodov, v závislosti od toho, či sa vyrábajú na mieste alebo nie. Netýka sa to najvzdialenejšieho francúzskeho regiónu Saint Martin.

               (6)Týmto rozhodnutím sa vykonávajú ustanovenia článku 349 zmluvy a Francúzsku sa povoľuje, aby uplatňovalo diferencované zdaňovanie na výrobky, v prípade ktorých bola preukázaná po prvé existencia miestnej výroby, po druhé existencia značného dovozu tovaru (vrátane dovozu z metropolitnej časti Francúzska a iných členských štátov), ktorý môže ohroziť zachovanie miestnej výroby, a napokon existencia dodatočných nákladov, ktoré predražujú výrobné ceny domácej výroby v porovnaní s výrobkami vyrobenými inde a ohrozujú konkurencieschopnosť miestne vyrábaných výrobkov. Povolený rozdiel v sadzbe dane nesmie prekročiť výšku odôvodnených dodatočných nákladov.

               (7)V prípadoch, keď je podiel miestnej výroby na trhu je nižší ako 5 %, alebo ak je podiel dovozu nižší ako 10 %, boli vyžiadané dodatočné doklady umožňujúce preukázať všetky tieto okolnosti alebo časť z nich: existencia výroby s vysokým podielom práce, vznikajúca výroba alebo výroba dopĺňajúca sortiment zameraná na rozšírenie škály tovaru vyrábaného v podniku, výroba so strategickým významom pre miestny rozvoj (napríklad v oblastiach obehového hospodárstva, ako je podpora biodiverzity a ochrana životného prostredia), inovatívna výroba alebo výroba s vysokou pridanou hodnotou, výroba, pri ktorej by prerušenie dodávok zvonku mohlo ohroziť ekonomiku alebo obyvateľstvo daného územia, výroba, ktorá môže existovať, len ak má na trhu dominantné postavenie, a to z dôvodu malosti trhov najvzdialenejších regiónov, a výroba liekov a zdravotníckych pomôcok a osobných ochranných prostriedkov potrebných na riešenie zdravotnej krízy. Uplatňovanie týchto zásad umožní vykonávať ustanovenia článku 349 zmluvy iba v nevyhnutnej miere a bez toho, aby vznikali neopodstatnené výhody pre miestnu výrobu, s cieľom zachovať integritu a súdržnosť právneho poriadku Únie vrátane ochrany nenarušenej hospodárskej súťaže na vnútornom trhu a politík v oblasti štátnej pomoci.

               (8)V záujme zjednodušenia a zníženia povinností malých podnikov, ako aj podpory ich rozvoja, oslobodenia od dane alebo daňové úľavy sa týkajú všetkých subjektov, ktorých ročný obrat je najmenej 550 000 EUR. Subjekty, ktorých ročný obrat je nižší ako táto prahová hodnota, nepodliehajú dani „octroi de mer“, ale na druhej strane si nemôžu odpočítať daň zaplatenú na vstupe.

               (9)Podobne zachovanie súladu s právnymi predpismi Únie si vyžaduje, aby sa vylúčila možnosť uplatňovať rozdielnu sadzbu dane v prípade potravinových výrobkov, na ktoré sa poskytuje pomoc stanovená v kapitole III nariadenia Európskeho parlamentu a Rady (EÚ) č. 228/2013
                  14
               . Týmto ustanovením sa má zabrániť tomu, aby daň „octroi de mer“ vyšším zdanením subvencovaných výrobkov eliminovala alebo znížila účinky poľnohospodárskej finančnej pomoci poskytnutej v rámci osobitného režimu zásobovania.

               (10)Ciele podpory sociálno-hospodárskeho rozvoja francúzskych najvzdialenejších regiónov, ktoré boli stanovené už v rozhodnutí č. 940/2014/EÚ, sú potvrdené požiadavkami týkajúcimi sa účelu dane. Začlenenie príjmov z tejto dane do daňových zdrojov francúzskych najvzdialenejších regiónov a ich použitie v rámci stratégie hospodárskeho a sociálneho rozvoja týchto regiónov zahŕňajúcej poskytnutia príspevku na podporu miestnych činností predstavujú zákonnú povinnosť.

               (11)Rozhodnutie č. 940/2014/EÚ treba zmeniť s cieľom predĺžiť o šesť mesiacov, a to do 31. decembra 2021, obdobie uplatňovania výnimky, ktorá sa rozhodnutím povoľuje. Týmto predĺžením by sa Francúzsku malo umožniť transponovať toto rozhodnutie do svojich vnútroštátnych právnych predpisov.

               (12)Obdobie uplatňovania systému by sa malo stanoviť na šesť rokov, a to do 31. decembra 2027. S cieľom umožniť Komisii posúdiť, či sú naďalej splnené podmienky opodstatňujúce výnimku, by Francúzsko malo Komisii najneskôr 30. septembra 2025 predložiť monitorovaciu správu. Mala by sa preto stanoviť štruktúra a obsah uvedenej správy.

               (13)S cieľom predísť právnemu riziku je nutné, aby sa toto rozhodnutie uplatňovalo od 1. januára 2022, zatiaľ čo predĺženie obdobia uplatňovania výnimky povolenej rozhodnutím č. 940/2014/EÚ by malo nadobudnúť účinnosť 1. júla 2021.

               (14)Týmto rozhodnutím nie je dotknuté prípadné uplatňovanie článkov 107 a 108 zmluvy,

               PRIJALA TOTO ROZHODNUTIE:

               Článok 1

               1. Odchylne od článkov 28, 30 a 110 zmluvy sa Francúzsku povoľuje uplatňovať do 31. decembra 2027 oslobodenia od dane alebo úľavy na dani „octroi de mer“ v prípade výrobkov uvedených v zozname v prílohe I, ktoré sa miestne vyrábajú na Guadeloupe, vo Francúzskej Guyane, na Martiniku, Mayotte alebo Réunione, ktoré sú najvzdialenejšími regiónmi v zmysle článku 349 zmluvy. Uvedené oslobodenia od dane alebo daňové úľavy musia byť v súlade so stratégiou hospodárskeho a sociálneho rozvoja dotknutých najvzdialenejších regiónov – pri zohľadnení rámca Únie pre túto stratégiu – a musia prispievať k podpore miestnych činností, pričom nesmú nepriaznivo vplývať na podmienky obchodu v takom rozsahu, ktorý by bol v rozpore so spoločným záujmom.

               2. V porovnaní so sadzbami dane uplatňovanými na podobné výrobky, ktoré nepochádzajú z dotknutých najvzdialenejších regiónov, uplatňovanie úplných oslobodení od dane ani daňových úľav uvedených v odseku 1 nesmie viesť k rozdielom vyšším ako:

               a) 20 percentuálnych bodov v prípade výrobkov uvedených v časti a prílohy I;

               b) 30 percentuálnych bodov v prípade výrobkov uvedených v časti b prílohy I.

               Francúzsko sa zaväzuje, že oslobodenia od dane alebo daňové úľavy uplatňované na výrobky uvedené v prílohe I neprekročia odôvodnené dodatočné náklady ani percentuálny podiel, ktorý je nevyhnutný na zachovanie, podporu a rozvoj miestnych hospodárskych činností.

               3. Francúzsko uplatňuje oslobodenia od dane alebo daňové úľavy uvedené v odsekoch 1 a 2 na subjekty, ktorých ročný obrat je najmenej 550 000 EUR. Všetky subjekty, ktorých ročný obrat je nižší ako táto prahová hodnota, dani „octroi de mer“ nepodliehajú.

               Článok 2

               Výrobky uvedené v článku 1 ods. 1 boli vybrané na základe existencie dodatočných výrobných nákladov, ktoré predražujú výrobné ceny miestnej výroby v porovnaní s výrobkami vyrobenými inde a ohrozujú konkurencieschopnosť miestne vyrobených výrobkov.

               Keď:

               a)podiel miestnej výroby na trhu je nižší ako 5 %,

               b)alebo ak je jej podiel na trhu vyšší ako 90 %,

               boli vyžiadané dodatočné doklady umožňujúce preukázať všetky tieto okolnosti alebo časť z nich:

               1.výroba s vysokým podielom práce;

               2.vznikajúca výroba alebo výroba dopĺňajúca sortiment zameraná na rozšírenie škály tovaru vyrábaného v podniku;

               3.výroba so strategickým významom pre miestny rozvoj;

               4.inovatívna výroba alebo výroba s vysokou pridanou hodnotou;

               5.výroba, pri ktorej by prerušenie dodávok zvonku mohlo ohroziť ekonomiku alebo obyvateľstvo daného územia;

               6.výroba, ktorá môže existovať, len ak má na trhu dominantné postavenie, a to z dôvodu malosti trhov najvzdialenejších regiónov;

               7.výroba liekov a zdravotníckych pomôcok a osobných ochranných prostriedkov potrebných na zvládanie zdravotných kríz.

               Článok 3

               Francúzske orgány uplatňujú na výrobky, na ktoré sa vzťahuje osobitný režim zásobovania stanovený v kapitole III nariadenia (EÚ) č. 228/2013, ten istý systém zdaňovania ako na miestne vyrábané výrobky.

               Článok 4

               Francúzsko predloží Komisii najneskôr 30. septembra 2025 monitorovaciu správu, ktorá jej umožní posúdiť, či sú naďalej splnené podmienky opodstatňujúce uplatňovanie systému zdaňovania uvedeného v článku 1. Monitorovacia správa obsahuje informácie stanovené v prílohe II.

               Článok 5

               V článku 1 ods. 1 rozhodnutia č. 940/2014/EÚ sa dátum „30. júna 2021“ nahrádza dátumom „31. decembra 2021“.

               Článok 6

               Toto rozhodnutie sa uplatňuje od 1. januára 2022 s výnimkou článku 5, ktorý sa uplatňuje od 1. júla 2021.

               Článok 7

               Toto rozhodnutie je určené Francúzskej republike.

               V Bruseli

                     Za Radu

                     predseda

                     (1)

                        Rozhodnutie č. 940/2014/EÚ zo 17. decembra 2014 o systéme tzv. octroi de mer (námornej dane) vo francúzskych najvzdialenejších regiónoch (Ú. v. EÚ L 367, 23.12.2014, s. 1).

                     (2)

                        Rozhodnutie Rady (EÚ) 2020/1793 zo 16. novembra 2020, ktorým sa mení rozhodnutie č. 940/2014/EÚ o systéme tzv. octroi de mer (námornej dane) vo francúzskych najvzdialenejších regiónoch, pokiaľ ide o obdobie jeho uplatňovania (Ú. v. EÚ L 402, 1.12.2020, s. 21 – 22).

                     (3)

                        Príjmy spojené s daňovou povinnosťou podnikov, ktorých obrat sa pohybuje od 300 000 EUR do 550 000 EUR sa za rok 2019 odhadujú len na 1,22 mil. EUR, čo je približne 0,1 % celkového príjmu z dane „octroi de mer“ (1,2 mld. EUR).

                     (4)

                        Počet dotknutých podnikov je 222.

                     (5)

                        COM(2017) 623 final.

                     (6)

                        Nariadenie Európskeho parlamentu a Rady (EÚ) č. 228/2013 z 13. marca 2013.

                     (7)

                        Nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde.

                     (8)

                        Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde.

                     (9)

                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Zlepšovanie jednotného trhu: viac príležitostí pre ľudí a podniky“ [COM(2015) 550 final], s. 4.

                     (10)

                        Zistili sa veľmi ojedinelé prípady (ktoré predstavujú 0,6 % oprávnených výrobkov) nadmernej kompenzácie (v priemere o menej než 3 percentuálne body) z dôvodu aktualizácie výpočtu dodatočných nákladov (v roku 2020).

                     (11)

                        Správa by mala obsahovať údaje za rok 2019, aby bolo možné stanoviť referenčný základ a aby Komisia mohla preskúmať vplyv systému za obdobie po roku 2021. Správa by v rámci možností mala obsahovať najnovšie údaje až do roku 2024, ktorého sa bude týkať tiež.

                     (12)

                        Ú. v. EÚ C , , s. .

                     (13)

                        Rozhodnutie Rady č. 940/2014/EÚ zo 17. decembra 2014 o systéme tzv. octroi de mer (námornej dane) vo francúzskych najvzdialenejších regiónoch (Ú. v. EÚ L 367, 23.12.2014, s. 1).

                     (14)

                        Nariadenie Európskeho parlamentu a Rady (EÚ) č. 228/2013 z 13. marca 2013 o osobitných opatreniach v oblasti poľnohospodárstva v prospech najvzdialenejších regiónov Únie a o zrušení nariadenia Rady (ES) č. 247/2006 (Ú. v. EÚ L 78, 20.3.2013, s. 23).

    ---documentbreak---

               EURÓPSKA KOMISIA
            V Bruseli3. 3. 2021
            COM(2021) 95 final
            PRÍLOHY
            k
            návrhu rozhodnutia Rady
            o systéme dane „octroi de mer“ vo francúzskych najvzdialenejších regiónoch, ktorým sa mení rozhodnutie č. 940/2014/EÚ
            {SWD(2021) 44 final}

               PRÍLOHA I

               Zoznam výrobkov uvedený v článku 1, na ktoré sa môže uplatniť rozdielna sadzba dane „octroi de mer“

               a)Zoznam výrobkov uvedených v článku 1 ods. 2 písm. a) podľa zatriedenia nomenklatúry Spoločného colného sadzobníka
                  1

               1.Najvzdialenejší región Guadeloupe

               0105 11, 0201, 0203, 0207, 0208, 0210 12 19, 0302, 0304, 0305 49 80, 0306, 0307 91, 0307 99, 0403 okrem 0403 10, 0407, 0408, 0409, 0702, 0704, 0705 19, 0706 10 00 10, 0707 00 05, 0709 60 10, 0709 60 99, 0709 99 90, 0713, 0714, 0804 30 00, 0805 50 90, 0807 11, 0807 19, 0904 22 00, 0910 91, 1106, 1601, 1602, 1604 20, 1806 31, 1806 32 10, 1806 32 90, 1806 90 31, 1806 90 60, 1901 20, 1902 11, 1902 19, 2103 30 90, 2103 90 30, 2103 90 90, 2105, 2106, 2201 10 90, 2201 90, 2202 91, 2202 99, 2207 10, 2207 20 00, 2208 40, 2209 00 91, 2309 90 okrem 2309 90 96 39, 2309 90 41 89
                  2
               , 2309 90 512, 2309 90 96 39 a 2309 90 96 952, 2505, 2517 10, 2523 29, 2712 10 90, 2804, 2806, 2811, 2814, 2828, 2833, 2834, 2836, 2853 00 10, 3101, 3102, 3103, 3104, 3105, 3208, 3209, 3303 00 90, 3304 99 00, 3305 10, 3401, 3402, 3406, 3808, 3820 00 00, 3917 okrem 3917 10 10, 3919, 3920, 3923, 3925 30, 3926 90, 4407 11, 4407 21 à 4407 29, 4407 99, 4418 10, 4418 20, 4418 90, 4818, 4819 10 00, 4821 10, 4821 90, 4910, 4911 10, 6303 12, 6306 12, 6306 19, 6306 30, 6307 90 98, 6810 okrem 6810 11 10, 7003 12 99, 7003 19 90, 7003 20, 7213 10, 7213 91 10, 7214 20, 7214 99 10, 7308 90 59, 7308 90 98, 7310 10, 7314 okrem 7314 12, 7610 10, 7610 90 90, 7616 99 90, 8419 19, 8903 99 10, 8907 90 00, 9001 50, 9004 10 10, 9004 90 10, 9004 90 90, 9403 70 00, 9404 10, 9404 21, 9406 00 20, 9506 99 90.

               2.Najvzdialenejší región Francúzska Guyana

               0105 11, 0201, 0203, 0204, 0206 10 95, 0206 10 98, 0206 30, 0206 80 99, 0207 11, 0207 12, 0207 13, 0207 41, 0207 43, 0209 10 90, 0209 90, 0210 11, 0210 12, 0210 19, 0210 99, 0302, 0303 59, 0303 89, 0304, 0305 31 00, 0305 39 90, 0305 44 90, 0305 49 80, 0305 52 00, 0305 53 90, 0305 54 90, 0305 59 85, 0305 64 00, 0305 69 80, 0306 17, 0406, 0408 99, 0702, 0704 90 10, 0709 60, 0805, 0807, 0810 90 75, 0901 okrem 0901 10, 0904 11, 0904 12, 1106 20 90, 1601, 1602, 1604, 1605, 1806 31, 1806 32, 1806 90, 1905, 2005 99 80, 2008 99 okrem 2008 99 47 90, 2008 99 48 19, 2008 99 48 99 a 2008 99 49 80, 2103, 2105, 2106 90 98, 2201, 2202, 2208 40, 2209 00 91, 2309 90 okrem 2309 90 31 30, 2309 90 31 80, 2309 90 35, 2309 90 41 89, 2309 90 43, 2309 90 51, 2309 90 96 31, 2309 90 96 39, 2309 90 96 91 a 2309 90 96 95, 2505 10, 2517 10, 2523 29 00, 2828 90, 3204 17 00, 3208 20 90, 3208 90, 3209 10, 3402, 3809 91, 3824 50, 3919, 3920 51, 3923 okrem 3923 10, 3923 40 a 3923 90, 3925, 3926 90, 4818, 4821 10, 4909, 4910, 4911, 6109, 6111 20 90, 6201 19 00, 6110 30 91, 6111 20 90, 6201 19 00, 6205, 6204 42 00, 6206, 6302 91 00, 6303 12, 6303 19, 6306 12, 6306 19, 6307 90 98, 6505 00 30, 6802 23, 6802 29, 6802 93, 6802 99, 6810, 6912 00, 7006 00 90, 7009, 7210, 7214 20, 7308 30, 7308 90, 7314, 7604, 7610 10, 7610 90, 7616 99, 7907, 8211, 8421 21 00 90, 8537 10, 9001 50, 9004 90, 9021 21, 9021 29, 9404 21, 9405 40, 9405 60.

               3.Najvzdialenejší región Martinik

               0105 11, 0105 12, 0105 15, 0201, 0203, 0207, 0208 10, 0210 11, 0210 12, 0210 19, 0210 20, 0210 99 49, 0302, 0303, 0304, 0305, 0306, 0307, 0403 okrem 0403 10, 0406 10, 0406 90 50, 0407, 0408, 0409, 0601, 0602, 0603, 0604, 0702, 0704 90, 0705, 0706, 0707, 0709 30 00, 0709 40 00, 0709 51 00, 0709 60, 0709 93 90, 0709 99, 0710, 0714, 0801 11, 0801 13 à 0801 18, 0803, 0804 30, 0804 40 00, 0804 50, 0805, 0807, 0809 10, 0809 40, 0810 30, 0810 90, 0813, 0910 91, 1106 20, 1601, 1602, 1604 20, 1605 10, 1605 21, 1702, 1704 90 61, 1704 90 65, 1704 90 71, 1806, 1902, 1904 10, 1904 20, 2005 99, 2103 30, 2103 90, 2104 10, 2105, 2106, 2201, 2202 10, 2202 91, 2202 99, 2208 40, 2309 okrem 2309 90 96, 2505, 2517 10, 2523 21, 2523 29, 2710, 2711, 2804, 2806, 2811, 2814, 2828 10, 2828 90, 2836, 2853 90 10, 2903, 2907, 3101, 3102, 3103, 3104, 3105, 3204, 3205, 3206, 3207, 3208, 3209, 3303, 3305, 3401, 3402, 3406, 3808, 3820, 3824, 3907 61 00, 3919, 3920, 3921 11, 3921 19, 3923 10 90, 3923 21, 3923 29, 3923 30, 3924, 3926, 4012 11, 4012 12, 4012 19, 4401, 4407 21 à 4407 29, 4408, 4409, 4415 20, 4418 10, 4418 20, 4418 90, 4421 90, 4811, 4818 10, 4818 20, 4818 30, 4818 90, 4819, 4820, 4821, 4823, 4902, 4909, 4910, 4911 10, 6103, 6104, 6105, 6109 10, 6109 90 20, 6109 90 90, 6203, 6204, 6205, 6207, 6208, 6306 12, 6306 19, 6306 30, 6805, 6810, 6902, 6904 10, 7003 12, 7003 19, 7113 à 7117, 7213, 7214, 7217, 7225, 7308, 7314, 7610, 7616 91, 7616 99, 8418 69 00, 8419 19 00, 8708 99 97, 8716 40 00, 8901 90 10, 8902, 8903 99, 8907 90 00, 9004 10 10, 9004 90 10, 9004 90 90, 9021 21, 9021 29, 9403, 9404 10, 9404 21, 9405 60, 9406, 9506 99 90.

               4.Najvzdialenejší región Mayotte

               0105 11, 0105 12, 0105 15, 0201, 0204, 0206, 0207, 0302, 0303, 0304, 0305, 0407, 0702, 0704 90 90, 0705 19, 0707 00 05, 0709 30, 0709 60, 0709 93 10, 0709 99 10, 0714, 0801 11, 0801 12, 0801 19, 0803, 0804 30, 0805 10, 0905, 1513 11, 1513 19, 1806, 2106 90 92, 2201, 2309 90 okrem 2309 90 96, 3301 29 11, 3301 29 31, 3917, 3923 90 00, 3924 90 00, 3925 10 00, 3926 90 92, 3926 90 97, 4401, 4403, 4407, 4409, 4418, 4820, 4821, 4902, 4909, 4910, 4911, 6904 10 00, 7003, 7005, 7210, 7216 61 90, 7216 91 10, 7308 30, 7308 90 98, 7312, 7314, 7326 90 98, 7606, 7610 10, 8301 40 90, 8310, 8421 21 00, 8716 80 00, 9021 10 10, 9406 00 31, 9406 00 38.

               5.Najvzdialenejší región Réunion

               0105 11, 0105 12, 0105 13, 0105 15, 0207, 0208 10, 0208 90 30, 0208 90 98, 0209, 0301, 0302, 0303, 0304, 0305, 0306 11, 0306 31, 0306 91, 0307 59, 0403, 0405 okrem 0405 10, 0406 10, 0406 90 91, 0407, 0408, 0409, 0601, 0602, 0603, 0604 90 91, 0604 90 99, 0703 10 19, 0703 20 00, 0709 60, 0710, 0711 90 10, 0801, 0803, 0804, 0805, 0806, 0807, 0808, 0809, 0810, 0811, 0812, 0813, 0901 21, 0901 22, 0904, 0909 31, 0910 11, 0910 12, 0910 30, 0910 91 10, 0910 91 90, 0910 99 99, 1101 00 15, 1106 20, 1108 14, 1302 19, 1516 20, 1601, 1602, 1604 14, 1604 19, 1604 20, 1605, 1702, 1704, 1806, 1901, 1902, 1903, 1904, 1905, 2001, 2002 90 11, 2004 10 10, 2004 10 91, 2004 90 50, 2004 90 98, 2005 10, 2005 20, 2005 40, 2005 59, 2005 99 10, 2005 99 30, 2005 99 50, 2006, 2007 okrem 2007 99 97 10, 2008 okrem 2008 19 19 80, 2008 30 55 90, 2008 40 51 90, 2008 40 59 90, 2008 50 61 90, 2008 60 50 90, 2008 70 61 90, 2008 80 50 90, 2008 97 59 90, 2008 99 49 80 a 2008 99 99 90, 2102 30 00, 2103 20, 2103 90, 2104, 2105, 2106 90, 2201, 2208 40, 2309 10, 2309 90 okrem 2309 90 35 a 2309 90 96 95, 2501 00 91, 2710 19 81, 2710 19 83, 2710 19 87, 2710 19 91, 2710 19 99, 2710 19 94 à 2710 19 99, 2834 29 80, 3102 10 90, 3210, 3211, 3212, 3301 12, 3301 13, 3301 24, 3301 29, 3301 30, 3401 11, 3402, 3808 92, 3808 99, 3809, 3811 90, 3814, 3820, 3824, 3917, 3920 okrem 3920 10, 3921 11, 3921 13, 3921 90 60, 3921 90 90, 3923 okrem 3923 21, 3925 10, 3925 20, 3925 30, 3925 90 80, 3926 90, 4009, 4010, 4012, 4016, 440711, 440712, 4407 19, 4409 10, 4409 21, 4409 29, 4415 20, 4418, 4421, 4811, 4818 10, 4818 20 10, 4818 20 91, 4818 20 99, 4818 90 10, 4818 90 90, 4819 10, 4820, 4821, 4823 70, 4823 90, 4909, 4910, 4911 10, 4911 91, 4911 99, 6303 92 90, 6306, 6801, 6811 89, 7007 29, 7009 okrem 7009 10, 7216 61 10, 7306 30 80, 7306 61 92, 7307 99 80, 7308 okrem 7308 90, 7309, 7310 21 91, 7310 21 99, 7312 90, 7314, 7326, 7606, 7608, 7610, 7616 91, 7616 99 90, 8310, 8418 50, 8418 69, 8418 91, 8418 99, 8419 19, 8419 90 85, 8421 21 à 8421 29, 8511 40 00, 8511 50 00, 8511 90 00, 8537, 8707, 8708, 8902, 8903 99, 9001, 9004 10 10, 9004 90 10, 9004 90 90, 9021 21 90, 9021 29, 9401 okrem 9401 10 a 9401 20, 9403, 9404 10, 9405, 9406, 9506 21, 9506 29, 9506 99 90, 9619.

               b)Zoznam výrobkov uvedených v článku 1 ods. 2 písm. b) podľa zatriedenia nomenklatúry Spoločného colného sadzobníka

               1.Najvzdialenejší región Guadeloupe

               0403 10, 0901 21, 0901 22, 1006 30, 1006 40, 1101, 1701, 1905, 2007, 2009 okrem 2009 11 91 90, 2009 11 99 98, 2009 19 98 99, 2009 49 19 90, 2009 49 30 91, 2009 49 99 90, 2009 61 10 00, 2009 71 99 90, 2009 79 19 90, 2009 79 98 20, 2009 89 19 90, 2009 89 69 90, 2009 89 73 13, 2009 89 73 99, 2009 89 79 99, 2009 89 96 90, 2009 89 97 29, 2009 89 97 99, 2009 89 99 99, 2009 90 29 80, 2009 90 49 00, 2009 90 51 80, 2009 90 59 39, 2009 90 59 90 a 2009 90 97 00, 2202 10 00, 2202 99 19, 2203, 2208 70
                  3
               , 2208 903, 3925 10 00, 7009 91, 7009 92, 8421 21 00.

               2.Najvzdialenejší región Francúzska Guyana

               0403, 1702, 2007 okrem 2007 99 33 25 a 2007 99 35 25, 2009 okrem 2009 11 99 98, 2009 31 19 99, 2009 39 39 19, 2009 39 39 99, 2009 49 30 91, 2009 49 30 99, 2009 89 97 99, 2009 49 99 90, 2009 81 99 90, 2009 89 36 90, 2009 89 97 99, 2009 90 29 80, 2009 90 59 90, 2009 90 97 00 a 2009 90 98 80, 2203, 2208 703, 4401 12 00, 4403 49, 4407 29, 4407 99 96, 4409 29 91, 4409 29 99, 4418 10, 4418 20, 4418 40, 4418 50, 4418 60, 4418 90, 4418 99, 4420 10, 9406 10 00, 9406 90 10, 9406 90 38.

               3.Najvzdialenejší región Martinik

               0403 10, 0901 21, 0901 22, 1006 30, 1006 40, 1101 00 11, 1101 00 15, 1701, 1901, 1905, 2006 00 10, 2006 00 35, 2006 00 91, 2007 okrem 2007 10 99 15, 2007 99 33 15 a 2007 99 39 29, 2008 okrem 2008 20 51, 2008 50 61 90, 2008 60 50 10, 2008 80 50 90, 2008 93 93 90, 2008 97 51 90, 2008 97 59 90, 2008 99 48 94, 2008 99 48 99, 2008 99 49 80 a 2008 99 99 90, 2009 okrem 2009 11 99 96, 2009 11 99 98, 2009 19 98 99, 2009 29 99 90, 2009 39 39 19, 2009 39 39 99, 2009 49 30 91, 2009 49 30 99, 2009 49 91 90, 2009 69 51 10, 2009 79 11 91, 2009 79 11 99, 2009 89 97 99
                  4
               , 2009 89 99 994 a 2009 90 59 904, 2203, 2204 21, 2205, 2208 703, 2208 903, 2309 90 96 okrem 2309 90 96 39, 3917, 3925, 7009 91, 7009 92, 7212 30, 8421 21 00.

               4.Najvzdialenejší región Mayotte

               0401, 0403, 0406, 2105, 2202, 3208, 3209, 3210, 3214 10 90, 3401, 3402, 9403 20 80, 9403 30, 9403 40, 9403 50, 9403 60, 9404 29 90.

               5.Najvzdialenejší región Réunion

               0905 10, 1512 19, 1514 19 90, 1701, 2002 10, 2005 51 00, 2005 99 80, 2009 okrem 2009 11 99 96, 2009 19 98 99, 2009 29 99 90, 2009 39 31 19, 2009 69 19 10, 2009 69 51 10, 2009 79 19 90, 2009 79 30 90, 2009 79 98 20, 2009 89 69 90
                  54, 2009 89 73 91, 2009 89 73 99, 2009 89 97 994, 2009 89 99 96, 2009 89 99 994, 2009 90 51 804 a 2009 90 594, 2202 10, 2202 99 19, 2203, 2204 21 79, 2204 21 80, 2204 21 83, 2204 21 84, 2204 29 83, 2204 29 84, 2206 00 59, 2206 00 89, 2208 70
                  63, 2208 903, 2402 20, 3208, 3209, 3214 10 90, 3920 10, 3923 21, 4819 20 00, 7113, 7114, 7115, 7117, 7308 90, 9404 21 10, 9404 21 90, 9404 29 10, 9404 29 90.

               PRÍLOHA II

               Informácie, ktoré sa majú uviesť v monitorovacej správe podľa článku 4

               1.Odhad dodatočných výrobných nákladov. Francúzske orgány predložia Komisii súhrnnú správu s potrebnými údajmi, na základe ktorých bude možné určiť, či existujú dodatočné náklady, ktoré predražujú výrobné ceny miestnej výroby v porovnaní s výrobkami vyrobenými inde. Informácie uvedené v súhrnnej správe obsahujú minimálne tieto údaje, ak sú k dispozícii: náklady na vstupy, náklady spojené so skladovaním (skladovanie nadmerných zásob a dlhšie rotačné obdobie), náklady spojené s predimenzovanými zariadeniami, dodatočné náklady spojené s ľudskými zdrojmi a s financovaním. Tieto údaje treba poskytnúť aspoň pre každú kategóriu výrobkov položiek harmonizovaného systému na základe prvých štyroch číslic kombinovanej nomenklatúry.

               Táto správa bude takisto obsahovať „záznamy o výrobkoch“ týkajúce sa dodatočných nákladov, ktoré Francúzsko naďalej pravidelne vyhotovuje.

               2.Iné subvencie. Francúzske orgány predložia Komisii zoznam všetkých ostatných opatrení pomoci a podpory, ktoré hospodárskym subjektom umožňujú znášať dodatočné výrobné náklady súvisiace s povahou najvzdialenejších regiónov Martiniku, Guadeloupe, Francúzskej Guyany, Mayotte a Réunion.

               3.Vplyv na rozpočet verejných samospráv. Francúzske orgány vyplnia tabuľku 1, pričom uvedú odhad celkovej výšky (v eurách) daní, ktoré boli a neboli vybrané z dôvodu uplatňovania rozdielnej sadzby dane „octroi de mer“.

               Tabuľka 1.

                        Rok*

                        2019

                        2020

                        2021

                        2022

                        2023

                        2024

                        Poznámky**

                        Nevybrané dane1

                        Daňové príjmy – dovoz2

                        Daňové príjmy – miestna výroba3

               Poznámky k tabuľke:

               1.„Nevybrané dane“: celková výška daní (v EUR), ktoré neboli vybrané z dôvodu rozdielnych sadzieb dane uplatňovaných na miestnu výrobu (úľavy/oslobodenia od dane). V súvislosti s výrobkami sa počíta vynásobením výškou predaných miestne vyrobených výrobkov (okrem vyvezených výrobkov) rozdielom v sadzbe dane, ktorý sa uplatnil. Ukazovateľ sa následne vypočíta súčtom výsledkov, ku ktorým sa dospelo pre každý výrobok.

               2.„Daňové príjmy – dovoz“: celková výška dane „octroi de mer“ (v EUR), ktorá sa vybrala za dovoz výrobkov.

               3.„Daňové príjmy – miestna výroba“: celková výška dane „octroi de mer“ (v EUR), ktorá sa vybrala za miestne vyrobené výrobky.

               (*)
                     Môže sa stať, že informácie nebudú dostupné za všetky uvedené roky.

               (**)
                     Uveďte pripomienky a objasnenia, ktoré považujete za relevantné.

               4.Vplyv na celkovú hospodársku výkonnosť. Francúzske orgány vyplnia tabuľku 2 za každý región, pričom uvedú všetky údaje preukazujúce vplyv rozdielnej sadzby dane na sociálno-hospodársky rozvoj týchto regiónov. Ukazovatele v tejto tabuľke sa týkajú výkonnosti sektorov, ktoré využívajú rozdielnu sadzbu dane, oproti celkovej výkonnosti hospodárstva týchto najvzdialenejších regiónov. Ak niektoré ukazovatele nie sú dostupné, treba predložiť iné údaje týkajúce sa vplyvu na celkovú hospodársku výkonnosť týchto regiónov.

               Tabuľka 2.

                        Rok*

                        2019

                        2020

                        2021

                        2022

                        2023

                        2024

                        Poznámky**

                        Hrubá pridaná hodnota na regionálnej úrovni

                        -V sektoroch využívajúcich rozdielnu sadzbu dane1

                        Celková zamestnanosť v regióne

                        -V sektoroch využívajúcich rozdielnu sadzbu dane1

                        Počet aktívnych podnikov

                        -V sektoroch využívajúcich rozdielnu sadzbu dane1

                        Index cenovej hladiny – kontinentálne Francúzsko

                        Index cenovej hladiny – najvzdialenejšie regióny

               Poznámky k tabuľke:

               1.„Sektory využívajúce rozdielnu sadzbu dane“: hospodárske sektory (podľa vymedzenia NACE alebo podobne), v rámci ktorých sa na výrobu uplatňuje hlavne (na základe objemu výroby) rozdielna sadzba dane.

               (*)
                     Môže sa stať, že informácie nebudú dostupné za všetky uvedené roky.

               (**)
                     Uveďte pripomienky a objasnenia, ktoré považujete za relevantné.

               5.Špecifikácie systému. Francúzske orgány vyplnia tabuľky 3 a 4 pre každý výrobok (HS4, HS6, KN8 alebo TARIC10 v závislosti od prípadu) a za každý rok (od 2009 do 2024) pre každý región – Martinik, Guadeloupe, Francúzska Guyana, Mayotte a Réunion. Zoznam zahŕňa len výrobky, na ktoré sa uplatňuje rozdielna sadzba dane.

               Tabuľka 3. Identifikácia výrobkov a uplatniteľné sadzby.

                        Výrobok, na ktorý sa uplatňuje rozdielna sadzba dane – colná nomenklatúra (4, 6, 8 alebo 10-miestne čísla)

                        Rok

                        Sadzba „octroi de mer“ na dovezené výrobky1

                        Sadzba „octroi de mer“ na miestnu výrobu2

                        Uplatňovaný rozdiel v sadzbe dane3

                        Poznámky*

                        2019

                        2020

                        2021

                        2022

                        2023

               Poznámky k tabuľke:

               1.„Sadzba „octroi de mer“ na dovezené výrobky“: sadzba dane „octroi de mer“ uplatňovaná na výrobky z dovozu.

               2.„Sadzba „octroi de mer“ na miestnu výrobu“: sadzba dane „octroi de mer“ uplatňovaná na miestne vyrobené výrobky.

               3.„Uplatňovaný rozdiel v sadzbe dane“: rozdiel medzi sadzbou dane „octroi de mer“ na miestnu výrobu a sadzbou na dovezené výrobky.

               (*)
                     Uveďte pripomienky a objasnenia, ktoré považujete za relevantné.

               Tabuľka 4. Trhový podiel výrobkov, na ktoré sa uplatňuje rozdielna sadzba dane.

                        Výrobok, na ktorý sa uplatňuje rozdielna sadzba dane – číselný znak KN (4, 6, 8 alebo 10-miestny)*

                        Rok

                        Objem1

                        Suma (v EUR)2

                        Poznámky**

                        miestna výroba

                        jednotka

                        dovoz

                        Trhový podiel*

                        miestna výroba

                        dovoz

                        Trhový podiel*

                        2019

                        2020

                        2021

                        2022

                        2023

               Poznámky k tabuľke:

               (*)
                     Prvý stĺpec sa musí zhodovať s prvým stĺpcom predchádzajúcej tabuľky, aby bolo možné spárovať údaje.

               1.„Objem“: v stĺpci „jednotka“ treba uviesť mernú jednotku (tony, hl, kusy atď.).

               2.„Suma“: v prípade dovozu sa rovná zdaniteľnej sume.

               (*)
                     „Trhový podiel“: trhový podiel sa vypočíta odrátaním vývozu miestne vyrobených výrobkov.

               (**)
                     Uveďte pripomienky a objasnenia, ktoré považujete za relevantné.

               6.Nezrovnalosti. Francúzske orgány poskytnú informácie týkajúce sa akéhokoľvek prešetrovania administratívnych nezrovnalostí v rámci uplatňovania mechanizmu rozdielnej sadzby dane „octroi de mer“, a to najmä v prípade daňových podvodov alebo pašovania. Poskytnú aj podrobné informácie, konkrétne prinajmenšom informácie o povahe prípadu, hodnote a období.

               7.Sťažnosti. Francúzske orgány informujú o sťažnostiach doručených miestnym, regionálnym alebo vnútroštátnym orgánom v súvislosti s uplatňovaním mechanizmu rozdielnej sadzby dane „octroi de mer“ (od príjemcov mechanizmu, ako aj od iných subjektov).

                     (1)

                        Príloha I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

                     (2)

                        S výnimkou produktov neekologickej poľnohospodárskej výroby.

                     (3)

                        Len výrobky na báze rumu patriace do položky 2208 40.

                     (4)

                        Ak je Brixova hodnota výrobku vyššia ako 20.

                     (5)
                  4
                        Ak je Brixova hodnota výrobku vyššia ako 20.

                     (6)
                  3
                        Len výrobky na báze rumu patriace do položky 2208 40.


               EURÓPSKA KOMISIA
            V Bruseli10. 3. 2021
            COM(2021) 112 final
            2021/0057(NLE)
            Návrh
            ROZHODNUTIE RADY
            o pozícii, ktorú má Európska únia zaujať v rade Medzinárodnej organizácie pre tropické drevo v súvislosti s predĺžením platnosti Medzinárodnej dohody o tropickom dreve z roku 2006

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia Rady, ktorým sa stanovuje pozícia, ktorú má Európska únia zaujať v rade Medzinárodnej organizácie pre tropické drevo (ďalej len „ITTC“) v súvislosti s navrhovaným predĺžením platnosti Medzinárodnej dohody o tropickom dreve z roku 2006 (ďalej len „ITTA z roku 2006“ alebo „dohoda“).

               2.Kontext návrhu

               2.1.Medzinárodná dohoda o tropickom dreve z roku 2006

               Cieľom ITTA z roku 2006 je podporovať rozširovanie a diverzifikáciu medzinárodného obchodu s tropickým drevom pochádzajúcim z lesov obhospodarovaných udržateľným spôsobom a legálne vyťažených lesov a podporovať udržateľné hospodárenie s lesmi produkujúcimi tropické drevo. Európska únia je zmluvnou stranou ITTA z roku 2006
                  1
               .

               Dohoda ITTA z roku 2006 nahradila dohodu ITTA z roku 1994, pričom prvá dohoda ITTA bola prijatá v roku 1983 (ITTA, 1983).

               ITTA z roku 2006 (prijatá v roku 2006) nadobudla platnosť 7. decembra 2011 na obdobie desiatich rokov. Jej platnosť sa teda končí 6. decembra 2021, pokiaľ ITTC nerozhodne na základe osobitného hlasovania o jej predĺžení, prerokovaní alebo ukončení platnosti podľa článku 44 ods. 1 ITTA z roku 2006. Platnosť ITTA z roku 2006 sa môže predĺžiť o počiatočné obdobie v trvaní piatich rokov a dodatočné obdobie v trvaní troch rokov podľa článku 44 ods. 2.

               2.2.Rada Medzinárodnej organizácie pre tropické drevo

               Podľa článku 6 ods. 1 ITTA z roku 2006 je ITTC najvyšším orgánom Medzinárodnej organizácie pre tropické drevo
                  2
                (ITTO). ITTO zastupuje približne 80 % svetových tropických lesov a spravuje viac ako 90 % obchodu s drevom a výrobkami z dreva. ITTC pozostáva zo všetkých členov ITTO. ITTO má dve kategórie členov: produkujúci a spotrebiteľskí. Podľa článku 44 ods. 1 môže ITTC na základe osobitného hlasovania rozhodnúť o predĺžení, prerokovaní alebo ukončení platnosti ITTA z roku 2006, zatiaľ čo podľa článku 44 ods. 2 sa dohoda môže predĺžiť o počiatočné obdobie v trvaní piatich rokov a dodatočné obdobie v trvaní troch rokov. Podľa článku 12 ods. 1 sa ITTC usiluje prijímať všetky rozhodnutia a vydávať všetky odporúčania na základe konsenzu. Ak nie je možné dosiahnuť konsenzus, ITTC prijme rozhodnutie o ITTA z roku 2006 na základe osobitného hlasovania podľa článku 44 ods. 1. Podľa článku 2 bodu 8 „osobitné hlasovanie“ je hlasovanie, ktoré si vyžaduje najmenej dve tretiny hlasov odovzdaných produkujúcimi členmi, ktorí sú prítomní a hlasujú, a najmenej 60 % hlasov odovzdaných spotrebiteľskými členmi, ktorí sú prítomní a hlasujú, pričom sa tieto hlasy zrátajú oddelene, za podmienky, že tieto hlasy odovzdá najmenej polovica prítomných produkujúcich členov, ktorí hlasujú, a najmenej polovica spotrebiteľských členov, ktorí sú prítomní a hlasujú. Podľa článku 7 písm. a) môže ITTC prijímať rozhodnutia aj bez zasadnutia.

               Členovia ITTC majú spolu 2 000 hlasov (produkujúci a spotrebiteľskí členovia majú po 1 000 hlasov). Ročné príspevky a hlasy sú rovnomerne rozdelené medzi tieto dve frakcie. V rámci každej frakcie sa poplatky a hlasy jednotlivých členov vypočítavajú na základe obchodu s tropickým drevom a v prípade produkujúcich členov na základe rozsahu tropických lesov v krajine. EÚ platí do administratívneho rozpočtu ITTO najväčší odhadovaný podiel príspevkov (vyplatený Komisiou za všetky členské štáty) a má najväčší počet hlasov (a najväčší počet spotrebiteľských členov) a v prípade osobitného hlasovania by mohla mať blokujúcu menšinu.

               2.3.Plánované predĺženie platnosti dohody ITTA z roku 2006

               ITTO sa stretla so závažnými finančnými problémami spojenými so zlými investíciami finančných prostriedkov bývalého riadiaceho tímu sekretariátu, čo viedlo k strate 18 miliónov USD v období 2012 – 2015.

               ITTO je v procese finančného oživenia aj keď ešte stále v počiatočných štádiách, rieši nedostatok financií a riadenia projektov a činností a začala reformu svojej finančnej architektúry. Pilotná fáza novej finančnej architektúry bude prebiehať do roku 2022.

               Predĺženie platnosti ITTA z roku 2006 poskytne ITTO a jej členom primeraný čas na pokračovanie v reformovaní finančnej architektúry organizácie a na to, aby sa ITTO mohla finančne úplne stabilizovať a zistiť, či bude v budúcnosti potrebná zásadná revízia dohody ITTA z roku 2006.

               3.Pozícia, ktorá sa má zaujať v mene Únie

               Pripravovaný akt je rozhodnutie Rady o pozícii, ktorá sa má zaujať v mene Únie na základe článku 218 ods. 9 Zmluvy o fungovaní Európskej únie (ZFEÚ).

               Cieľom tohto návrhu je požiadať Radu o povolenie, aby Komisia mohla udeliť súhlas alebo hlasovať v mene Únie v prospech predĺženia platnosti dohody ITTA z roku 2006 v rámci ITTC.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               4.1.2.Uplatnenie na tento prípad

               Akt, ktorý sa ITTC môže rozhodnúť prijať, predstavuje akt s právnymi účinkami.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 ZFEÚ v spojení s článkom 218 ods. 9 ZFEÚ.

               2021/0057 (NLE)

               Návrh

               ROZHODNUTIE RADY

               o pozícii, ktorú má Európska únia zaujať v rade Medzinárodnej organizácie pre tropické drevo v súvislosti s predĺžením platnosti Medzinárodnej dohody o tropickom dreve z roku 2006

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Medzinárodnú dohodu o tropickom dreve z roku 2006 (ITTA z roku 2006)uzavrela Únia rozhodnutím Rady 2011/731/EÚ
                  4
                a dohoda nadobudla platnosť 7. decembra 2011.

               (2)Podľa článku 44 ods. 1 dohody ITTA z roku 2006 dohoda zostáva v platnosti desať rokov od jej nadobudnutia platnosti – do 6. decembra 2021 – pokiaľ rada Medzinárodnej organizácie pre tropické drevo na základe osobitného hlasovania v súlade s článkom 12 nerozhodne o predĺžení, prerokovaní alebo ukončení platnosti v súlade s ustanoveniami uvedeného článku.

               (3)Rada Medzinárodnej organizácie pre tropické drevo, ako najvyšší orgán Medzinárodnej organizácie pre tropické drevo (ITTO) podľa článku 6 ITTA z roku 2006 zložený zo všetkých členov ITTO, môže rozhodnúť o predĺžení platnosti ITTA z roku 2006 o dve obdobia, počiatočné obdobie v trvaní piatich rokov a dodatočné obdobie v trvaní troch rokov podľa článku 44 ods. 2.

               (4)Rada Medzinárodnej organizácie pre tropické drevo prijme rozhodnutie o predĺžení platnosti ITTA z roku 2006 buď na svojom 57. zasadnutí, ktoré sa uskutoční v novembri 2021, alebo medzi zasadnutiami prostredníctvom postupu prijímania rozhodnutí bez zasadnutia.

               (5)Predĺženie platnosti ITTA z roku 2006 o počiatočné obdobie piatich rokov je v záujme Európskej únie, keďže ITTO je stále v počiatočných fázach finančného oživenia a v procese reformovania jej finančnej architektúry.

               (6)Mala by sa stanoviť pozícia Únie v rade Medzinárodnej organizácie pre tropické drevo,

               PRIJALA TOTO ROZHODNUTIE:

               Článok 1

               Cieľom pozície Európskej únie v rade Medzinárodnej organizácie pre tropické drevo je udeliť súhlas alebo hlasovať v prospech predĺženia platnosti Medzinárodnej dohody o tropickom dreve z roku 2006 o počiatočné obdobie piatich rokov.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        2007/648/ES: Rozhodnutie Rady z 26. septembra 2007 o podpísaní a predbežnom vykonávaní Medzinárodnej dohody o tropickom dreve z roku 2006 v mene Európskeho spoločenstva (Ú. v. EÚ L 262, 9.10.2007, s. 6 – 7).

                     (2)

                        ITTO bola založená dohodou ITTA z roku 1983.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Rozhodnutie Rady 2011/731/EÚ z 8. novembra 2011 o uzavretí Medzinárodnej dohody o tropickom dreve z roku 2006 v mene Európskej únie (Ú. v. EÚ L 294, 12.11.2011, s. 1).


               EURÓPSKA KOMISIA
            V Bruseli11. 3. 2021
            COM(2021) 116 final
            2021/0061(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Európskom výbore pre vypracovanie noriem v oblasti vnútrozemskej plavby a v Ústrednej komisii pre plavbu na Rýne, pokiaľ ide o prijatie noriem týkajúcich sa harmonizovaných riečnych informačných služieb

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie na zasadnutí Európskeho výboru pre vypracovanie noriem v oblasti vnútrozemskej plavby (CESNI) 15. apríla 2021, ako aj na plenárnom zasadnutí Ústrednej komisie pre plavbu na Rýne (CCNR) 2. júna 2021 v súvislosti s plánovaným prijatím európskej normy pre riečne informačné služby (ES-RIS, vydanie 2021/1).

               2.Kontext návrhu

               2.1.CCNR a CESNI

               Ústredná komisia pre plavbu na Rýne (CCNR) je medzinárodná organizácia s regulačnými právomocami pre otázky vnútrozemskej vodnej dopravy na rieke Rýn. Zmluvnými stranami CCNR sú štyri členské štáty EÚ (Belgicko, Francúzsko, Holandsko a Nemecko) a Švajčiarsko.

               V revidovanom dohovore pre plavbu na Rýne podpísanom 17. októbra 1868 v Mannheime sa vymedzuje právny rámec, ktorým sa riadi využívanie Rýna ako vnútrozemskej vodnej cesty na plavbu, a stanovujú sa právomoci CCNR. V súčasnosti platné znenie dohovoru bolo výsledkom dohovoru z 20. novembra 1963, ktorý nadobudol platnosť 14. apríla 1967 a ktorým sa zmenil revidovaný dohovor pre plavbu na Rýne. Plénum zasadá dvakrát ročne a na zasadnutiach sa zúčastňujú zástupcovia členských štátov CCNR. Ide o rozhodovací orgán CCNR, ktorý prijíma uznesenia ústrednej komisie. Každý štát má jeden hlas a rozhodnutia sa prijímajú jednomyseľne. Uznesenia sú právne záväzné. EÚ nie je členom CCNR.

               V roku 2015 prijala CCNR uznesenie, ktorým sa zriadil Európsky výbor pre vypracovanie noriem v oblasti vnútrozemskej plavby (Comité Européen pour l’élaboration de Standards dans le domaine de Navigation Intérieure – CESNI). Súčasťou úloh tohto výboru je prijímanie technických noriem v rôznych oblastiach, najmä pokiaľ ide o plavidlá, informačné technológie a posádku, jednotný výklad týchto noriem a príslušných postupov, ako aj diskusie o bezpečnosti plavby, ochrane životného prostredia alebo iných oblastiach plavby.

               CESNI tvoria experti zastupujúci členské štáty CCNR a majú hlasovacie práva rozdelené tak, že každý štát má jeden hlas. EÚ nie je členom CESNI. Môže sa však bez hlasovacích práv zúčastňovať na práci CESNI spolu s medzinárodnými organizáciami, ktorých poslanie sa týka oblastí pokrytých aktivitami CESNI.

               2.2.Pripravovaný akt CESNI a CCNR

               Výbor CESNI má na svojom zasadnutí 15. apríla 2021 prijať prvé vydanie európskej normy pre riečne informačné služby (ES-RIS, vydanie 2021/1).

               V rokoch 2019 a 2020 experti z CESNI pripravili návrh ES-RIS 2021/1. Pôjde o prvé vydanie noriem RIS výboru CESNI, ktoré bude východiskom pre budúce revízie ES-RIS. ES-RIS 2021/1 zahŕňa technické špecifikácie v oblastiach, ktoré upravuje smernica Európskeho parlamentu a Rady 2005/44/ES zo 7. septembra 2005 o harmonizovaných riečnych informačných službách (RIS) na vnútrozemských vodných cestách v Spoločenstve
                  1
                a vykonávacie akty prijaté Komisiou podľa článku 5 danej smernice. Technické špecifikácie uvedené vo vykonávacích aktoch vychádzajú z technických zásad stanovených v prílohe II k smernici 2005/44 a zohľadňujú prácu, ktorú v tejto oblasti vykonali príslušné medzinárodné organizácie (napr. CCNR, EHK OSN). V tomto prvom vydaní ES-RIS sa obsah daných technických špecifikácií neupravoval. Príslušné normy sú skopírované v jednotlivých častiach a prílohách ES-RIS, a to nielen odkazom na dokumenty, ktoré uverejnila EHK OSN. ES-RIS 2021/1 okrem toho zahŕňa skúšobnú normu Inland AIS 2021/3.0, ktorú výbor CESNI prijal 13. októbra 2020 a ktorá bola predmetom rozhodnutia Rady (EÚ) 2020/1508
                  2
               .

               ES-RIS 2021/1 zahŕňa tieto technické normy pre RIS:

               Časť I: štandardné elektronické mapové zobrazovacie a informačné systémy na vnútrozemskú navigáciu

               Časť II: štandardná lokalizácia plavidiel a sledovanie ich trasy pre vnútrozemskú navigáciu

               Časť III: prevádzkové a výkonnostné požiadavky na palubné zariadenia vnútrozemského systému AIS, skúšobné metódy a požadované výsledky skúšok (skúšobná norma Inland AIS)

               Časť IV: štandardné elektronické hlásenia z lodí pri vnútrozemskej plavbe

               Časť V: štandardné plavebné správy pre veliteľov lodí

               Norma ES-RIS sa bude pravidelne aktualizovať zohľadňujúc činnosť pracovných skupín CESNI. Pravidelné aktualizácie ES-RIS sú potrebné na:

               –zachovanie vysokej úrovne bezpečnosti vnútrozemskej plavby,

               –prispôsobovanie technickému pokroku,

               –zaistenie kompatibility s právnym rámcom EÚ a medzinárodnými požiadavkami.

               Na zasadnutí 13. októbra 2020 výbor CESNI rozhodol, že normu ES-RIS 2021/1 prijme na zasadnutí 15. apríla 2021. Pred týmto zasadnutím 15. apríla 2021 sa očakáva, že sa do návrhu noriem zavedú len menšie zmeny. Norma ES-RIS 2021/1 bude zverejnená na osobitnom webovom sídle (cesni.eu). Všetky členské štáty EÚ majú k uvedeným návrhom noriem (chránený) prístup.

               Technické špecifikácie obsiahnuté v norme ES-RIS 2021/1 zodpovedajú technickým špecifikáciám, ktoré už boli prijaté v právnom rámci smernice 2005/44
                  3
               .

               CCNR prijme uznesenie, ktorým zmení nariadenia CCNR tak, aby zahŕňali odkaz na normu ES-RIS 2021/1.

               S cieľom zabezpečiť súlad medzi dvoma existujúcimi právnymi režimami harmonizovaných riečnych informačných služieb (Rýn a EÚ) je vhodné príslušné normy zosúladiť. Zatiaľ čo príslušné právne predpisy EÚ sú už účinné, nariadenia CCNR budú odkazovať na ES-RIS 2021/1 od 25. apríla 2022. Tento dátum zodpovedá dátumu uplatňovania vykonávacieho nariadenia Komisie (EÚ) 2019/1744, ktoré bolo posledným vykonávacím aktom prijatým podľa smernice 2005/44. Zabezpečí sa tak harmonizácia harmonogramu vykonávania.

               3.Pozícia, ktorá sa má zaujať v mene Únie

               Pozícia Únie sa vyžaduje preto, že predmet pripravovaných aktov sa týka oblasti spadajúcej do výlučnej právomoci Únie a treba zabezpečiť, aby sa záujmy EÚ primerane zohľadnili pri prijímaní rozhodnutí o stanovovaní noriem pre harmonizované riečne informačné služby (RIS). Podľa článku 3 ods. 2 ZFEÚ má Európska únia výlučnú externú právomoc v oblastiach, na ktoré sa vzťahujú predmetné normy, pretože môžu mať vplyv na spoločné pravidlá EÚ. Členské štáty zriadia RIS podľa článku 4 smernice 2005/44 v súlade s technickými špecifikáciami obsiahnutými vo vykonávacích aktoch prijatých Komisiou podľa článku 5 danej smernice. Obsah predmetných návrhov noriem má byť plne zosúladený s normami, ktoré sú v súčasnosti začlenené do záväzných technických špecifikácií EÚ prijatých na základe smernice 2005/44 a zahrnutých vo vykonávacích nariadeniach (EÚ) 2018/2032, 2018/1973, 2019/838 a 2019/1744. Tieto normy sa týkajú technických špecifikácií harmonizovaných riečnych informačných služieb, ktoré by sa vzhľadom na odôvodnenie 3 smernice 2005/44/ES mali zohľadniť pri prijímaní záväzných technických špecifikácií podľa článku 5 danej smernice.

               Vypracovaniu normy ES-RIS predchádzala intenzívna príprava na úrovni expertov v CESNI. V tomto ohľade sa konzultovalo so širokou škálou expertov z verejnej i súkromnej sféry. Počas prípravy týchto noriem sa na úrovni CESNI uskutočnili tieto technické stretnutia:

               –zasadnutia pracovnej skupiny (13. – 14. 2. 2019, 11. – 12. 12. 2019, 1. – 2. 4. 2020, 23. – 26. 6. 2020, 2. – 3. 9. 2020) a

               –zasadnutie výboru (13. 10. 2020).

               Tieto stretnutia umožnili dosiahnutie dohody na úrovni expertov o normách harmonizovaných riečnych informačných služieb.

               Navrhovanou pozíciou Únie je prijať normu ES-RIS 2021/1, keďže podporuje najvyššiu úroveň bezpečnosti vnútrozemskej plavby, zohľadňuje technologický vývoj v tomto sektore a zaisťuje kompatibilitu riečnych informačných služieb v Európe

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou dohody
                  4
               .

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  5
               .

               4.1.2.Uplatnenie na tento prípad

               CESNI aj CCNR sú orgánmi zriadenými podľa medzinárodnej dohody.

               Hoci pravidlá, ktoré prijal výbor CESNI, nie sú samy osebe záväzné, stanú sa záväznými pre členov CCNR, len čo táto organizácia upraví svoj regulačný rámec súvisiaci s technickými špecifikáciami RIS tak, aby obsahoval odkaz na normy prijaté výborom CESNI, a zabezpečí, aby sa tieto normy stali povinnými v rámci uplatňovania revidovaného dohovoru pre plavbu na Rýne. Záväzný účinok rýnskych nariadení pre členov CCNR vyplýva z ustanovení Mannheimského dohovoru zo 17. októbra 1868
                  6
               .

               Okrem toho norma ES-RIS 2021/1 a jej budúce revízie predstavujú akty s právnymi účinkami na účely uplatňovania článku 218 ods. 9 ZFEÚ, keďže môžu rozhodujúcim spôsobom ovplyvniť obsah práva EÚ. Článok 5 smernice 2005/44 splnomocňuje Komisiu prijímať technické usmernenia a predpisy na podporu RIS a zaistenie interoperability týchto služieb. V odôvodnení 3 danej smernice sa uvádza, že z dôvodov bezpečnosti a v záujme zosúladenia na paneurópskej úrovni by sa mal obsah takýchto spoločných požiadaviek a technických predpisov opierať o výsledky práce vykonanej v tejto oblasti príslušnými medzinárodnými organizáciami, ako sú najmä Centrálna Komisia pre navigáciu na Rýne (CCNR) a Hospodárska Komisia Organizácie Spojených národov pre Európu (UNECE).

               ES-RIS 2021/1 bude obsahovať technické špecifikácie (predpisy) zodpovedajúce tým, ktoré boli doteraz prijaté v rámci článku 5 smernice 2005/44. Technické špecifikácie platné pre RIS podľa Mannheimského dohovoru sa zosúladia s tými, ktoré sa prijali v rámci smernice 2005/44 a každá budúca revízia ES-RIS 2021/1 bude mať priamy vplyv na acquis Únie v tejto oblasti.

               Uznesenie, ktoré má prijať CCNR a ktorým sa zmenia nariadenia CCNR tak, aby zahŕňali odkaz na normu ES-RIS 2021/1, bude pre strany komisie CCNR právne záväzným aktom. Nebude však dopĺňať ani meniť inštitucionálny rámec Mannheimského dohovoru.

               Preto je potrebné stanoviť pozíciu, ktorá sa má zaujať v mene Únie vo výbore CESNI a komisii CCNR, pokiaľ ide o prijatie noriem týkajúcich sa harmonizovaných riečnych informačných služieb.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu súvisí so spoločnou dopravnou politikou.

               Hmotnoprávnym základom navrhovaného rozhodnutia je preto článok 91 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 91 ods. 1 ZFEÚ v spojení s článkom 218 ods. 9 ZFEÚ.

               2021/0061 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Európskom výbore pre vypracovanie noriem v oblasti vnútrozemskej plavby a v Ústrednej komisii pre plavbu na Rýne, pokiaľ ide o prijatie noriem týkajúcich sa harmonizovaných riečnych informačných služieb

               RADA EURÓPSKEJ ÚNIE

               so zreteľom na Zmluvu o fungovaní Európskej únie, a najmä na jej článok 91 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Revidovaný dohovor pre plavbu na Rýne podpísaný v Mannheime 17. októbra 1868 a zmenený dohovorom o zmene revidovaného dohovoru pre plavbu na Rýne podpísaným v Štrasburgu 20. novembra 1963 nadobudol platnosť 14. apríla 1967.

               (2)Podľa článku 1 dohody môže Ústredná komisia pre plavbu na Rýne (ďalej len „CCNR“) zmeniť svoj regulačný rámec týkajúci sa riečnych informačných služieb (ďalej len „RIS“) odkazom na normy prijaté Európskym výborom pre vypracovanie noriem v oblasti vnútrozemskej plavby (ďalej len „CESNI“) a zabezpečením, aby sa tieto normy stali povinnými v rámci uplatňovania revidovaného dohovoru pre plavbu na Rýne.

               (3)Výbor CESNI bol zriadený 3. júna 2015 v rámci CCNR s cieľom vypracovať technické normy pre vnútrozemskú plavbu v rôznych oblastiach, najmä pokiaľ ide o plavidlá, informačné technológie a posádku.

               (4)Cieľom opatrení Únie v sektore vnútrozemskej plavby by malo byť zabezpečenie jednotnosti pri tvorbe technických špecifikácií uplatňovaných v Únii, pokiaľ ide o RIS v Únii.

               (5)Pre efektívnu dopravu a bezpečnú plavbu na vnútrozemských vodných cestách je dôležité, aby boli RIS v rámci rozličných právnych režimov v Európe vzájomne zlučiteľné a čo najviac harmonizované.

               (6)Výbor CESNI má na svojom zasadnutí 15. apríla 2021 prijať európsku normu pre riečne informačné služby (ďalej len „ES-RIS“) 2021/1.

               (7)ES-RIS 2021/1 stanovuje jednotné technické špecifikácie a normy s cieľom podporiť RIS a zabezpečiť interoperabilitu týchto služieb. Príslušné technické špecifikácie a normy sa zhodujú s technickými špecifikáciami a normami, ktorých prijatie vyžaduje smernica Európskeho parlamentu a Rady 2005/44/ES
                  7
               , a to najmä v týchto oblastiach: elektronický mapový zobrazovací a informačný systém na vnútrozemskú navigáciu, elektronické hlásenia z lodí, plavebné správy pre veliteľov lodí, systémy lokalizácie plavidiel a sledovania ich trasy a zlučiteľnosť zariadení potrebných na využívanie RIS.

               (8)Technické špecifikácie RIS vychádzajú z technických zásad stanovených v prílohe II k smernici 2005/44/ES a zohľadňujú prácu, ktorú v tejto oblasti vykonali príslušné medzinárodné organizácie.

               (9)Je vhodné stanoviť pozíciu, ktorá sa má zaujať v mene Únie vo výbore CESNI, keďže ES-RIS 2021/1 môže zásadne ovplyvniť obsah práva Únie, konkrétne záväzné technické predpisy prijaté v rámci smernice 2005/44/ES.

               (10)CCNR má na svojom plenárnom zasadnutí 2. júna 2021 prijať uznesenie, ktorým zmení nariadenia CCNR tak, aby zahŕňali odkaz na ES-RIS 2021/1. Preto je zároveň vhodné stanoviť pozíciu, ktorá sa má zaujať v mene Únie v komisii CCNR.

               (11)Únia nie je členom CCNR ani CESNI. Pozíciu Únie vyjadria členské štáty Únie, ktoré sú členmi týchto orgánov, konajúc spoločne,

               PRIJALA TOTO ROZHODNUTIE:

               Článok 1

               1.Pozíciou, ktorá sa má zaujať v mene Únie na zasadnutí Európskeho výboru pre vypracovanie noriem v oblasti vnútrozemskej plavby (CESNI) 15. apríla 2021, je súhlas s prijatím európskej normy pre riečne informačné služby (ES-RIS) 2021/1.

               2.Pozíciou, ktorá sa má zaujať v mene Únie na plenárnom zasadnutí Ústrednej komisie pre plavbu na Rýne (CCNR), na ktorom sa rozhoduje o riečnych informačných službách, je podporiť všetky návrhy na zosúladenie nariadení CCNR s požiadavkami ES-RIS 2021/1.

               Článok 2

               1.Pozíciu uvedenú v článku 1 ods. 1 vyjadria členské štáty Únie, ktoré sú členmi výboru CESNI, konajúc spoločne.

               2.Pozíciu uvedenú v článku 1 ods. 2 vyjadria členské štáty Únie, ktoré sú členmi komisie CCNR, konajúc spoločne.

               Článok 3

               Menšie technické zmeny pozícií uvedených v článku 1 možno dohodnúť bez ďalšieho rozhodnutia Rady.

               Článok 4

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Smernica Európskeho parlamentu a Rady 2005/44/ES zo 7. septembra 2005 o harmonizovaných riečnych informačných službách (RIS) na vnútrozemských vodných cestách v Spoločenstve (Ú. v. EÚ L 255, 30.9.2005, s. 152).

                     (2)

                        Rozhodnutie Rady (EÚ) 2020/1508 z 12. októbra 2020 o pozícii, ktorá sa má v mene Európskej únie zaujať v Európskom výbore pre vypracovanie noriem v oblasti vnútrozemskej plavby (CESNI) a v Ústrednej komisii pre plavbu na Rýne (CCNR), pokiaľ ide o prijatie noriem týkajúcich sa technických požiadaviek na lode vnútrozemskej plavby (Ú. v. EÚ L 345, 19.10.2020, s. 6).

                     (3)

                        Vykonávacie nariadenie Komisie (EÚ) 2018/2032 z 20. novembra 2018, ktorým sa mení nariadenie (ES) č. 416/2007 týkajúce sa technických špecifikácií plavebných správ pre veliteľov lodí (Ú. v. EÚ L 332, 28.12.2018, s. 1 – 181);
                        Vykonávacie nariadenie Komisie (EÚ) 2018/1973 zo 7. decembra 2018, ktorým sa mení vykonávacie nariadenie (EÚ) č. 909/2013 o technických špecifikáciách elektronického mapového zobrazovacieho a informačného systému na vnútrozemskú navigáciu (vnútrozemský systém ECDIS) uvedených v smernici Európskeho parlamentu a Rady 2005/44/ES (Ú. v. EÚ L 324, 19.12.2018, s. 1 – 44);
                        Vykonávacie nariadenie Komisie (EÚ) 2019/838 z 20. februára 2019 o technických špecifikáciách systémov lokalizácie plavidiel a sledovania ich dráhy, ktorým sa zrušuje nariadenie (ES) č. 415/2007 (Ú. v. EÚ L 138, 24.5.2019, s. 31 – 69);
                        Vykonávacie nariadenie Komisie (EÚ) 2019/1744 zo 17. septembra 2019 o technických špecifikáciách pre elektronické hlásenia z lodí pri vnútrozemskej plavbe, ktorým sa zrušuje nariadenie (EÚ) č. 164/2010 (Ú. v. EÚ L 273, 25.10.2019, s. 1 – 182).

                     (4)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, bod 64.

                     (5)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (6)

                        Revidovaný dohovor pre plavbu na Rýne zo 17. októbra 1868 zmenený 20. novembra 1963.

                     (7)

                        Smernica Európskeho parlamentu a Rady 2005/44/ES zo 7. septembra 2005 o harmonizovaných riečnych informačných službách (RIS) na vnútrozemských vodných cestách v Spoločenstve (Ú. v. EÚ L 255, 30.9.2005, s. 152).